ফাইনালে ইরানকে ৩৮-২৯ পয়েন্টে হারিয়ে কবাডি বিশ্বকাপে চ্যাম্পিয়ন হল ভারত। যা নিয়ে সোশ্যাল নেটওয়ার্কিং ওয়েবসাইটে উৎসব শুরু করে দিলেন অমিতাভ বচ্চন থেকে শুরু করে শাহরুখ খান, বীরেন্দ্র সহবাগ-রা।
ম্যাচ শেষ হওয়ার পরই অমিতাভ বচ্চন টুইটারে অভিনন্দন জানান। শাহরুখ টুইট করেন, ‘কবাডি... কবাডি... কবাডি...। আমরা চ্যাম্পিয়ন। প্রত্যেক খেলোয়াড়কে অভিনন্দন’। ফাইনালে দুরন্ত পারফরম্যান্স করেন অজয় ঠাকুর। তাঁর উদ্দেশ্যে সহবাগের টুইট, ‘এই উদ্যম, এই প্রাণশক্তি হামকো দে দে ঠাকুর। অজয় ঠাকুর, তুমি একজন রকস্টার’। ভি ভি এস লক্ষ্মণ টুইট করেন, ‘দুর্দান্ত দলগত পারফরম্যান্সে এই জয়। সকলকে অভিনন্দন’। প্রধানমন্ত্রী নরেন্দ্র মোদীও অভিনন্দন জানিয়েছেন।